《残梦》
清代·鄂容安

残梦不离枕，东窗渐渐明。曙光销烛影，风力碎禽声。

天地原无意，豚鱼亦有情。虚堂绝人事，平旦十分清。

作者简介：（1714—1755）清满洲镶蓝旗人，字休如，号虚亭，西林觉罗氏，鄂尔泰长子。雍正十一年进士。充军机处章京。乾隆间历编修、兵部侍郎、河南巡抚、两江总督。授参赞大臣，从征伊犁。会阿睦尔撒纳叛，力战不支，自尽，谥刚烈。工诗，有《鄂虚亭诗草》。